CELEX: 62011CN0132
Language: et
Date: 2011-03-18 00:00:00
Title: Kohtuasi C-132/11: Eelotsusetaotlus, mille on esitanud Oberlandesgericht Innsbruck (Austria) 18. märtsil 2011 — Tyrolean Airways Tiroler Luftfahrt Gesellschaft mbH versus Betriebsrat Bord der Tyrolean Airways Tiroler Luftfahrt Gesellschaft mbH

25.6.2011   
            
            
               ET
            
            
               Euroopa Liidu Teataja
            
            
               C 186/11
            
         Eelotsusetaotlus, mille on esitanud Oberlandesgericht Innsbruck (Austria) 18. märtsil 2011 — Tyrolean Airways Tiroler Luftfahrt Gesellschaft mbH versus Betriebsrat Bord der Tyrolean Airways Tiroler Luftfahrt Gesellschaft mbH
   (Kohtuasi C-132/11)
   2011/C 186/19
   Kohtumenetluse keel: saksa
   
      Eelotsusetaotluse esitanud kohus
   
   Oberlandesgericht Innsbruck
   
      Põhikohtuasja pooled
   
   
      Hageja: Tyrolean Airways Tiroler Luftfahrt Gesellschaft mbH
   
      Kostja: Betriebsrat Bord der Tyrolean Airways Tiroler Luftfahrt Gesellschaft mbH
   
      Eelotsuse küsimused
   
   
               1.
            
            
               Kas kehtiva liidu õigusega, eriti põhiõiguste harta artikliga 21 (koostoimes ELL artikli 6 lõikega 1), liidu õiguses üldpõhimõttena (ELL artikli 6 lõige 3) kehtestatud vanuse alusel diskrimineerimise keelu ja direktiivi 2000/78/EÜ (1) artiklitega 1, 2 ja 6, on vastuolus siseriikliku kollektiivlepingu tingimus, mis diskrimineerib kaudselt vanemaid töötajaid seeläbi, et kollektiivlepingus ettenähtud ametigrupi ja sellega ka töötasu suuruse määramisel arvestatakse ainult kindla lennuettevõtja juures lennusaatjana töötades omandatud oskusi ja teadmisi, kuid mitte teise samasse kontserni kuuluva lennuettevõtja juures omandatud sisuliselt samasuguseid oskusi ja teadmisi? Kas sama kehtib ka töösuhetele, mis algasid enne 1. detsembrit 2009?
            
         
               2.
            
            
               Kas siseriiklik kohus võib individuaalse töölepingu tingimust, mis on kaudselt vastuolus põhiõiguste harta artikliga 21, liidu õigusest tuleneva vanuse alusel diskrimineerimise keelu üldpõhimõttega ja/või direktiivi 2000/78/EÜ artiklitega 1, 2 ja 6, analoogselt kohtuasjaga Rieser (2) ja analoogselt kohtupraktikaga konkurentsiõigust rikkuvate kokkulepete osas kohtuasjas Béguelin (3) liidu põhiõiguste horisontaalse vahetu õigusmõju tõttu, käsitleda osaliselt tühisena ja jätta selle kohaldamata?
            
         
      (1)  Nõukogu 27. novembri 2000. aasta direktiiv 2000/78/EÜ, millega kehtestatakse üldine raamistik võrdseks kohtlemiseks töö saamisel ja kutsealale pääsemisel (EÜT L 303, lk 16; ELT eriväljaanne 05/04, lk 79).
   
      (2)  5. mai 2004. aasta otsus kohtuasjas C-157/02 (EKL 2004, lk I-1477)
   
      (3)  25. novembri 1971. aasta otsus kohtuasjas C-22/71 (EKL 1971, lk 949)